open-index/open-wikipedia-markdown huggingface dataset:
בצל הסהר והצלב

**בצל הסהר והצלב** (שם מלא: **בצל הסהר והצלב: היהודים בימי הביניים**; באנגלית: Under Crescent and Cross) הוא ספר של ההיסטוריון מרק ר. כהן משנת 1994. הספר ראה אור בעברית בתרגומה של מיכל סלע בשנת 2001, בהוצאת אוניברסיטת חיפה וזמורה-ביתן.

הספר בוחן את אופי היחסים בין יהודים ומוסלמים בימי הביניים בהשוואה עם מצבם בעולם הנוצרי. מסקנתו העיקרית של הספר היא כי אף שלא ניתן לתאר יחסים אלה כאוטופיה של אחווה בין-דתית, היחסים בין יהודים ומוסלמים היו הרבה פחות אלימים ולעומתיים מאשר בין יהודים ונוצרים.

במאמר שפרסם בשנת 2009, ובו הרחיב את הדיון אל זמננו, כהן אמר שבספר הוא דבק בסוגיות ההיסטוריוגרפיות וההיסטוריות ביחסים בין מוסלמים ויהודים, במיוחד העדרה של אנטישמיות בעולם המוסלמי בימי הביניים, שבו בזמן שגשגה בעולם הנוצרי.

## ביקורת
המבקרים שיבחו את כהן על שהפריד את הדיון בהיסטוריה היהודית של ימי-הביניים ומההיבטים האדאולוגיים והמעשיים של המציאות הפוליטית באזור כיום, במיוחד הסכסוך הישראלי-ערבי, הצגת ההבדלים בין מצב היהודים תחת הנצרות ותחת האסלאם באופן מקיף וברור, הנכונות לפתוח דיון מושכל ולא להחניקו, והסמכותו על מגוון רחב של עדויות ממקורות יהודיים ולא-יהודיים בעולם המוסלמי והנוצרי.

## הכרה
בשנת 1994 הספר זכה בפרס הלאומי לספרים יהודיים בקטגוריה היסטוריה יהודית.

בשנת 2010 הספר זכה בפרס יצחק גולדציהר מטעם המרכז ללימוד יחסי יהודים-נוצרים-מוסלמים באוניברסיטת מרימאק  .

הספר תורגם לעברית, טורקית, גרמנית, ערבית, צרפתית וספרדית.

## קישורים חיצוניים
* בצל הסהר והצלב : היהודים בימי הביניים באתר הספרייה הלאומית

## הערות שוליים

קטגוריה:ספרי 1994
אסף נאוי

**אסף נאוי** (נולד ב-8 בינואר 1981) הוא מפיק, יוצר קולנוע וטלוויזיה ובעלים של חברת ההפקות נאוי פרו בע"מ.

## ביוגרפיה
נאוי נולד באילת וגדל בחולון ובת ים. הוא בוגר לימודי קולנוע וטלוויזיה ממכללת אריאל.

לאחר לימודיו עבד כמפיק בפועל ב"חטופים" (2010), "הפרלמנט" (2012), "אופוריה" (2012), "האחיות המוצלחות שלי" (2016) וכמפיק ראשי בעונה שנייה והשלישית (2018, 2019) של "האחיות המוצלחות שלי", ב"מלבי אקספרס" (2013), "רד ודביר" (2013) ועוד.

במרץ 2017 פתח את חברת ההפקות "נאוי פרו" שהפיקה בין היתר את סרט ההמשך לשובר הקופות ״לשחרר את שולי-סאן״ "היום בלילה עם גורי אלפי" (3 עונות לקשת 12), "מועדון לילה" (עונה 6, קשת 12) סדרת הנוער המצליחה "האחיין שלי בנץ" (כאן 11), סדרת הדרמה-פשע ״שלומי 6״ (הוט), תוכנית הסאטירה השבועית ״מה שתגידו״ (כאן 11), " סדרת התעודה "היהודי החדש" (כאן 11), דוקו ריאליטי "המייקרז" (כאן 11), "רותם באה אליכם" (קשת 12), סרט הדוקומנטרי "בין חומות" (הוט 8), סרט הקולנוע "עוד סיפור אחד" (סרטי יונייטד קינג ונאוי פרו) וביקורו של קונאן אובריין בישראל.

בשנת 2020 הקים, יחד עם גל ישר, איציק קרחילי ועודד תורג'מן ו"מיטב דש", את חברת "ניו לג'נד אינטרטיינמנט".

נאוי גם מרצה בנושא קולנוע וטלוויזיה בבית-הספר "מייק מדיה" של "שידורי קשת" ובמכללת כנרת. הוא חבר בהנהלת איגוד המפיקים.

## פילמוגרפיה
### סרטים וסדרות כמפיק ויוצר
* היהודי החדש: סרט מלחמה - 2025
* היהודי החדש - 2021
* לרותם יש בעיה
* רותם באה אליכם
* מייקרז - 2022

### סרטים וסדרות כמפיק ומפיק אחראי
* מפיק ראשי - מלבי אקספרס (Malabi Express) – 2013
* מפיק ראשי - המופע של רד ודביר (Red And Dvir's Show) - 2013
* מפיק - היי סקול פסטיגל 2 (High School Festigal 2) – 2015
* מפיק - היי סקול פסטיגל (High School Festigal) – 2015
* מפיק ראשי - היום בלילה עם גורי אלפי (Hayom Ba'Layla with Guri Alfi) – 2015-2018
* מפיק אחראי - האחיות המוצלחות שלי עונה שנייה ושלישית (Sisters) – 2016
* מפיק מקומי - הביקור של קונאן או׳בריין בישראל (Conan Without Borders - Israel Special) – 2017
* מפיק – בחזרה לטואיצ׳י (Return To Tuichi) - 2017
* מפיק אחראי - מוטלים בספק (Doubtfull) – 2018
* מפיק - המסע המטורף של גורי בארצות הברית (Guri's Crazy Journey In The United States) - 2018
* מפיק - רותם באה אליכם (Rotem Abuhav Stand-up Specials) - 2020-היום
* מפיק - האחיין שלי בנץ עונה ראשונה ושנייה (My Nephew From Hell) – 2021-2023
* מפיק - האולפן של בנץ עונה ראשונה ושנייה (My Talk Show From Hell) – 2021-2023
* מפיק - בין חומות (Between Walls) - 2021
* מפיק - עוד סיפור אחד (One More Story) - 2021
* מפיק - בלי פאניקה (Don't Panic!) - 2022
* מפיק - הפודי היהודי (Jewish Foodie) - 2022
* מפיק - מה שתגידו (Whatever You Say) 
* מפיק - שלומי 6 (SHLOMI SIX) - 2025
* מפיק - בחזרה מעזה - 2025
* מפיק - היהודי החדש: סרט מלחמה (The New Jew: a War Film) - 2025
* מפיק - האחיין שלי בנץ עונה שלישית (My Nephew from Hell) - 2025
* מפיק - בחזרה מעזה - הקרב שלא נגמר - 2025
* מפיק אחראי - לשחרר את שולי סאן - 2025

### סרטים וסדרות כמפיק בפועל
* אופוריה, הפקת הצילומים מחוץ לישראל – 2012
* הומלנד, הפקת הצילומים בישראל - 2012
* הפרלמנט, עונה ראשונה – 2012
* איביזה – 2015
* האחיות המוצלחות שלי, עונה ראשונה – 2016

## קישורים חיצוניים

* 
 
* מר נאוי אסף, באתר האקדמית כנרת

## הערות שוליים

קטגוריה:ויקיפדיה: ערכים של משתמשים חדשים
קטגוריה:מפיקי טלוויזיה ישראלים
קטגוריה:בוגרי אוניברסיטת אריאל בשומרון
קטגוריה:ישראלים שנולדו ב-1981
קרב איוואנקיב

**קרב איוואנקיב** היה קרב צבאי בין הכוחות המזוינים של אוקראינה לבין הכוחות המזוינים של הפדרציה הרוסית שהתחיל ב-25 בפברואר 2022 והסתיים ב-10 במרץ 2022, בזמן הפלישה הרוסית לאוקראינה. בשעות הבוקר המוקדמות, טור של כוחות היבשה הרוסיים התקרב לעיירה איוואנקיב במחוז קייב מכיוון צפון-מערב לאחר שהכוחות פרצו בעקבות קרב צ'רנוביל.

## הקרב
בבוקר 25 בפברואר, כוחות אוקראינים הרסו את הגשר באיוואנקיב שחוצה את נהר טטריב, אשר הפסיקה את התקדמות דיוויזיית שריון רוסית שהתקדמה לכיוון קייב. כוחות מוטסים אוקראינים תקפו חיילים רוסים באיוואנקיב וליד העיירה דיימר.

חלק מהכוחות הרוסים הצליחו לפרוץ דרך איוואנקיב וכבשו את נמל התעופה אנטונוב לאחר התנגשות. נמל התעופה נמצא רק 20 קילומטר צפון-מערבה מקייב.

הלחימה באיוואנקיב המשיכה לאחר הצהריים ובערב 25 בפברואר, כאשר כוחות רוסים הפגיזו את העירייה בארטילריה, שגרמה לכמה אבדות לאזרחים. איוואנקיב היא גם המקום לצינור גז מרכזי, שאם יהרס יכול להפסיק את העברת הגז האוקראיני ברוב אירופה.

ב-26 בפברואר הלחימה באיוואנקיב המשיכה.

בבוקר 27 בפברואר, שיירה של כלי רכב רוסים נראו בתמונות לוויין מתקדמים לעבר איוונקיב.

## לאחר הקרב
העיירה שימשה את הצבא הרוסי כבסיס קרקעי לתגבור המתקפה על קייב. BBC ציטטה תושבים מקומיים שאמרו כי הכוחות הרוסיים לא אפשרו פינוי ופתחו באש לעבר כל מי שניסה לעזוב את העיירה. ב-1 באפריל 2022, כוחות אוקראינים השיבו את השליטה על איוואנקיב.

## קישורים חיצוניים

## הערות שוליים

קטגוריה:הסכסוך האוקראיני-רוסי
איוואנקיב
קטגוריה:מחוז קייב
ערים באוקראינה

כשבעים אחוזים מאוכלוסיית **אוקראינה** מתגוררת בערים. על אף שמאות עריה של אוקראינה מצויות בכל רחבי המדינה, ריכוז גבוה של ערים גדולות נמצא לאורך גדות נהר הדנייפר החוצה את אוקראינה מצפון לדרום. מלבד זאת, עם קרוב לשלושה מיליון תושבים, עיר הבירה קייב היא העיר הגדולה ביותר במדינה.

## רשימה
הרשימה מכילה את כלל הערים באוקראינה בהן מתגוררים למעלה מ-80 אלף תושבים.

## מפה

## גלריה

 קובץ:Першотравневий масив.jpg|קייב
 קובץ:Kharkov, Galana Street.jpg|חרקוב
 קובץ:Arcadia-Odessa-aerial-2.jpg|אודסה
 קובץ:Bashty Gora Kaminnya Sobornyj rajon Dnipro-city - panoramio.jpg|דניפרו
 קובץ:Вид с террикона возле ДМЗ 037.jpg|דונצק
 קובץ:Круглий будинок.jpg|זפוריז'יה
 קובץ:Посередині храм Успення Пресвятої Богородиці УАПЦ , зліва храм Пресвятої Євхаристії УГКЦ. - panoramio.jpg|לבוב
 קובץ:Kryvyi Rih.jpg|קריבי ריה
 

## קישורים חיצוניים

## הערות שוליים

*
קטגוריה:אוקראינה: דמוגרפיה
אוקראינה
ישעיה הלוי

רבי **ישעיה בן רבי אברהם הלוי** (נפטר ב-8 במאי 1723, ג' באייר ה'תפ"ג) היה רב ופרשן ה"שולחן ערוך". מחבר הספר "באר היטב" (הראשון) על החלק "אורח חיים" שב"שולחן ערוך".

## ביוגרפיה
נולד למשפחת תלמידי חכמים מפורסמת בברודי. נכדו של הרב דוד הלוי סגל, בעל "הטורי זהב", ונינו של רבי יואל סירקיש, בעל "הבית חדש".

בשנת ה'תפ"ג ניסה לעלות לארץ ישראל עם אשתו ובתו. בג' אייר לנו באכסניה בעיירה מוהילב. במקום פרצה שרפה ושלושתם נשרפו ומתו. נספד בידי רבי מאיר איזנשטט בעל 'פנים מאירות', וההספד נכלל בספרו "כתנות אור".

## ספרו
בשנת ה'תס"ח הודפס ספרו "באר היטב" על החלק "אורח חיים" ב"שולחן ערוך", הידוע כ"באר היטב הראשון". רבי ישעיה מזכיר בהקדמתו שכתב חיבור דומה על החלק "יורה דעה", אך חיבור זה לא נדפס מעולם. בנוסף, הוא מסביר בה שקיבל על עצמו לכתוב את החיבור כהודאה על כך שניצל ממוות, ושסגנון החיבור קצר בשל מחסור בכסף להדפסה ומפני אהבת הקיצור:

כעבור כ-30 שנה החל רבי יהודה אשכנזי להדפיס "באר היטב" לחלקים הנוספים של "השולחן ערוך", ובסופו של דבר החליט לחבר גם מהדורה חדשה מתוקנת ומורחבת לחלק אורח חיים. ספרו זה מסודר ומנוסח מחדש, אך הוא מזכיר את חיבורו של רבי ישעיה לפעמים כ.

הספר זכה בתחילה לפופולריות רבה ונדפס בשמונה מהדורות תוך 30 שנה, אך לאחר הדפסת "באר היטב" של אשכנזי, שגם נכנסה למהדורות השו"ע הנפוצות, נדחה לחלוטין ולא זכה לתהודה רבה בקרב הפוסקים. רבי יעקב עמדין ביקר את חידושיו ותעוזתו:  (תרגום: זו עדות גדולה שגם הספר וגם הכותב לא מוחזקים כמומחים).

## קישורים חיצוניים
* 
* 
* 

## הערות שוליים

קטגוריה:רבנים פולנים
קטגוריה:פרשני שולחן ערוך
קטגוריה:נפטרים ב-1723
קרב ואסילקיב

**קרב [[ואסילקיב]]** היה קרב צבאי שהחל ב-26 בפברואר 2022, במהלך הפלישה הרוסית לאוקראינה.

## מהלך הקרב
ב-26 בפברואר, בשעות הבוקר המוקדמות, החלו צנחנים רוסים לנחות ליד העיר ואסילקיב, רק 40 קילומטרים דרומית לקייב, בניסיון לאבטח את בסיס חיל האוויר ואסילקיב האוקראיני. קרבות קשים בין הצנחנים הרוסים למגנים אוקראינים התרחשו בעיר.

לפי גורמים אמריקאים ואוקראינים, בשעה 01:30, מטוס קרב אוקראיני סוחוי Su-27 הפיל מטוס תובלה איליושין Il-76 רוסי שנשא צנחנים. בשעה 03:20 הופל Il-76 שני מעל העיר הסמוכה בילה צרקווה.

ראש עיריית ואסילקיב הצהיר כי יותר מ-200 אוקראינים נפצעו בקרב. מאוחר יותר הוא טען כי כוחות אוקראינים הדפו את ההסתערות של צנחנים רוסים על בסיס האוויר הצבאי הסמוך לעיר ולרחוב המרכזי, כשהמצב בעיר נרגע. ה"וול סטריט ג'ורנל" דיווח כי כוחות אוקראינים סיירו בבוקר בעיר וחיפשו אחר מתחזים רוסים.

בשעות הבוקר המוקדמות של 27 בפברואר, טיל רוסי פגע במחסן נפט בואסילקיב והצית אותו.

## קישורים חיצוניים

## הערות שוליים

קטגוריה:הסכסוך האוקראיני-רוסי
ואסילקיב
קטגוריה:מחוז קייב
אנדריי מלניצ'נקו

**אנדריי איגורביץ' מלניצ'נקו** (ברוסית: **Андрей Игоревич Мельниченко**; בבלארוסית: **Андрэй Мельнічэнка**; נולד ב-8 במרץ 1972) הוא תעשיין ופילנתרופ מיליארדר רוסי.

מלניצ'נקו הוא המחזיק העיקרי ביצרנית הדשנים יורוכם  ובחברת אנרגיית הפחם SUEK (ראשי תיבות של "חברת אנרגיית הפחם של סיביר" ). הוא חבר בדירקטוריון של שתי החברות אך לא מנהל אותן.

נכון ל-11 במאי 2021, העריך מדד המיליארדרים של בלומברג את הונו האישי של מלניצ'נקו ב-17.7 מיליארד דולר, מקום 121 בעולם כולו, ועשירי ברוסיה.

בדירוג פורבס, המתחשב בנכסי המשפחה כולה, מדורג מלניצ'נקו במקום השביעי בקרב המיליארדרים הרוסים (ו-95 בעולם כולו) והונו מוערך, נכון ל-12 ביוני 2021, ב-19.8 מיליארד דולר.

מלניצ'נקו נמנה עם הדור הצעיר של בעלי הון ברוסיה ולא עשה את הונו בהפרטות של החברות הממשלתיות של ברית המועצות, לאחר התפרקותה בראשית שנות ה-90, כפי שעשו אוליגרכים רוסים אחרים.

לאחר נפילת ברית המועצות הוא החל לסחור במטבעות עם שני חברים בעודו סטודנט לפיזיקה באוניברסיטת מוסקבה, ואף רשם בנק, בנק MDM. הוא התעניין בשוק הסחורות והחל לקנות נכסים - מפעלים ומכרות בתחום הפחם והדשנים, שרבים מהם נקלעו למצוקה ונמכרו במחירים נמוכים.

הוא חיסל את אחזקותיו בתחום הבנקאות ב-2007, לפני פרוץ המשבר הכלכלי העולמי של 2008, ועובדה זו אפשרה לו להגדיל את הונו בהשקעה בתעשייה, ברכישת מפעלים ואיחודם. לפי בלומברג, פעל מלניצ'נקו בתעשיות שלא נחשבו אסטרטגיות לכלכלה הרוסית ולפיכך גם לא היו נתונות להשפעה פוליטית משמעותית כבמגזרים אחרים של הכלכלה הרוסית, כמו כריית יהלומים וזהב והפקת גז ונפט. סדרת השקעותיו אלו של מלניצ'נקו הובילו בסופו של תהליך ליצירת שתי חברות הענק שבאמצעותן הוא שולט באימפריית הדשנים והפחם שלו.

מלניצ'נקו הוא מגדולי הפילנתרופיים החברתיים ברוסיה. הוא מפעיל תוכניות צדקה והשקעות חברתיות, וקרן הנושאת את שמו ומפעילה פרויקטים בתחום המדע והחינוך ותומכת בילדים מחוננים באזורים שבהם פועלות חברות התעשייה שלו, כדי ליצור ולאפשר ניעות חברתית ברוסיה.

ב-2022 בעקבות הפלישה הרוסית לאוקראינה הטיל האיחוד האירופי סנקציות על אוליגרכים רוסיים בהם מלינצ'קו. ב-11 במרץ דווח כי הרשויות באיטליה עיקלו יאכטה בשווי 580 מיליון דולר בבעלותו.

## קישורים חיצוניים

* אנדריי מלניצ'נקו, פרופיל באתר המגזין "פורבס"

## הערות שוליים

קטגוריה:מיליארדרים רוסים
קטגוריה:רוסים שנולדו ב-1972
אלכסיי מורדשוב

**אלכסיי אלכסנדרוביץ' מורדשוב** (ברוסית: **Алексей Александрович Мордашов**; נולד ב-26 בספטמבר 1965) הוא מיליארדר רוסי. בעל המניות העיקרי ויושב ראש סברסטל, קונגלומרט רוסי המחזיק בחברות מתכת, אנרגיה וכרייה.

נכון ל-9 באפריל 2021, העריך מדד המיליארדרים של בלומברג את הונו האישי של מורדשוב ב-25.8 מיליארד דולר, האדם הרביעי בעושרו ברוסיה.

בדירוג פורבס, המתחשב בנכסי המשפחה כולה, מדורג מורדשוב במקום הראשון בקרב המיליארדרים הרוסים והונו מוערך ב-29.1 מיליארד דולר.

## ביוגרפיה
מורדשוב בן לפועלי פלדה שנולד וגדל בצ'רפובץ במחוז וולוגדה בברית המועצות, סיים תואר ראשון במכון ההנדסי-כלכלי בלנינגרד (כיום אוניברסיטת סנקט פטרבורג להנדסה וכלכלה ) ותואר שני באוניברסיטת נורת'מבריה בניוקאסל על הטיין בצפון-מזרח אנגליה. במהלך לימודיו פגש את אנטולי צ'ובאיס שהיה מרצה שלו לכלכלה.

את הונו הראשוני עשה בתור מנהל הכספים של מפעל המתכות בעיר מולדתו צ'רפובץ, לפני הפרטת החברה הורה לו מנהל המפעל לרכוש מניות של המפעל, הוא הקים קרנות השקעה ורכש נתח גדול מהבעלות במפעל באמצעות רכישת מניות עובדים. ב-1996 מונה למנכ"ל החברה, ותחת הנהגתו רכשה החברה חברות רבות בתחום הפלדה, הפחם והכרייה.

ב-2003 הפך לשותף בבנק רוסיה.

מ-2004 נכנס הקונגלומרט בהנהגתו לשוק האמריקאי, הוא רכש ושיפץ מפעלי פלדה בארצות הברית. ב-2011 רכשה קבוצת Renco של איירה רנרט חלק מנכסים אלו, וכלל ההשקעות של הקבוצה בארצות הברית נמכרו עד שנת 2014 בסכום נמוך מזה שהושקע ברכישתן.

מורדשוב הוא בעל המניות הגדול ביותר בקבוצת התיירות הגרמנית-בריטית TUI Travel .

ב-2012 איחד את כלל חברות כריית הזהב של הקונגלומרט ויצר מהן את התאגיד Nordgold  הנסחר בבורסה לניירות ערך בלונדון, מורדשוב הודיע כי בכוונתו למחוק את החברה מהמסחר בבורסה, ובפועל מחזיק ב-91% ממניות החברה, 16% מעל מה שמתירות תקנות הבורסה הלונדונית.

ב-2015 פרש מניהול בפועל של סברסטל ומינה לתפקיד זה את ואדים לארין.

ב-2022 עקבות הפלישה הרוסית לאוקראינה הטיל האיחוד האירופי סנקציות על אוליגרכים רוסיים בהם מורדשוב.

## גלריה

קובץ:Vladimir Putin and Alexey Mordashov (2018-02-21).jpg| בפגישה עם פוטין, 2018  
קובץ:Yacht Nord in Vladivostok.jpg|יאכטת NORD  שבבעלות מורדשוב בולדיווסטוק, 2022


## קישורים חיצוניים

* אלכסיי מורדשוב, פרופיל באתר המגזין "פורבס"

## הערות שוליים

קטגוריה:מיליארדרים רוסים
קטגוריה:מעוטרי עיטור אלכסנדר נבסקי (הפדרציה הרוסית)
קטגוריה:מעוטרי עיטור הידידות (רוסיה)
קטגוריה:רוסים שנולדו ב-1965
עין רכש

**עין רכש** (בערבית: **עין אל-בֵּידא**) הוא מעיין בשמורת נחל תבור הנובע בסמוך למפגש של נחל רכש עם נחל עין חדה, כחצי ק"מ צפונית מזרחית לתל רכש. בסמוך למעיין עובר שביל ישראל.

מי המעיין נובעים בתוך שוקת בטון מוצלת שאורכה כ-5.5 מטרים, רוחבה 1.5 מ' ועומקה כ-40 ס"מ. סמוך למעין מבנה בטון ישן ובו משאבה. מי המעין צלולים וקרירים ונמצאים בהם דגים.

עודפי המים ניגרים מהשוקת ונשפכים להמשך נחל רכש עד מפגשו עם נחל תבור. סביב המעיין ולאורך נחל רכש גדלים שיחי פטל קדוש, קנה מצוי ונענע משובלת ועצי ערבה ושיזף מצוי. עין רכש נובע גם בקיץ, כנראה כתוצאה מניקוז והשקייה. ספיקתו כ-25 מ"ק בשעה.

בערבית עין רכש נקרא עין אל-בֵּידא, שפירושו הנביעה הלבנה, על שם מחשופי הגיר הלבנים שבמדרונות הנחל.

## ראו גם
* עין זאב
* עין שחל
* נחל רכש
* תל רכש

## קישורים חיצוניים

* תוכנית אב, נחל תבור, 25 במאי 2009
*רמת סירין: נחל תבור עד החללית, באתר שבילים
* עין רכש, באתר מסלולים

רכש
קטגוריה:שביל ישראל
הפארק הלאומי סטלביו

**הפארק הלאומי סטלביו** (באיטלקית: **Parco nazionale dello Stelvio**; בגרמנית: **Nationalpark Stilfser Joch**) הוא פארק לאומי בצפון מזרח איטליה, שהוקם בשנת 1935.

הפארק הוא הגדול ביותר באיטליה ומשתרע על שני מחוזות: טרנטינו-אלטו אדיג'ה ולומברדיה, ונפרס על פני 24 רשויות שונות.

הפארק הלאומי סטלביו גובל בפארק הלאומי השווייצרי בשווייץ בצפון ובדרום בפארק הטבע אדמלו-ברנטה ובפארק המחוזי אדמלו. יחד, הפארקים הללו מהווים שטח כולל של 3,884 קמ"ר של סביבה טבעית מוגנת. הפארק הלאומי כולל שטחים נרחבים של עמקים והרים גבוהים, הנעים בין הגבהים 650 מטר ועד לשיא הפארק בגובה 3,905 מטר.

## גלריה
150px|ממוזער|ימין|מפל הזורם בפארק הלאומי
350px|ממוזער|מרכז|מבט על מונטה צ'וודלה

## קישורים חיצוניים

* 

## הערות שוליים

סטלביו
סטלביו
סטלביו
סטלביו
סטלביו
סטלביו
סטלביו
גאבור קארלי

**גאבור קַארֶלִי** (במקור **קראוס**; בהונגרית: **Carelli Gábor**; בודפשט, 10 במרץ 1915 – ניו יורק, 22 בינואר 1999) היה זמר אופרה יהודי אמריקאי הונגרי (טנור לירי). הוא החל את הקריירה שלו בשם גאבור קראוס, ואימץ את השם קארלי ב-1 ביוני 1938. בשנת 1939 ערך את הופעת הבכורה שלו בשם משפחתו החדש בהופעה האופרה לה בוהם בבית האופרה של פירנצה.

## קורות חיים
גאבור קראוס נולד במשפחה יהודית. בהדרכת אביו עורך הדין ד"ר בלה קראוס גם הוא היה מיועד ללמוד משפטים, אך הוריו לא נרתעו גם מהקריירה המוזיקלית שלו, כי אמו שרה במקהלתו של ד"ר אמיל ליכטנברג, אך ניגנה היטב גם בכינור. הוא קיבל את ברכת אביו על סמך מבחני שירה שערך בווינה.

בין 1924 לבין 1932 הוא היה תלמיד בבית הספר התיכון ברחוב מרקו, שהעניק מוזיקאים רבים לעולם. הוא שר בקביעות שירים נפוליטניים בפסטיבלים כיתתיים. משנת 1932, בעצת ד"ר ליכטנברג, למד לשיר אצל זמר האופרה פרנץ סקייהידי (Ferenc Székelyhidy). הוא למד באקדמיה למוזיקה ע"ש פרנץ ליסט במשך כמה חודשים (ספטמבר 1934 עד פברואר 1935). ההופעה הפומבית הראשונה שלו (אחרי קונצרט חזרות בברנו) הייתה בקונצרט מוצרט של המנצח יאנוש פרנצ'יק, עדיין בשם גאבור קראוס, שנערך בקזינו ליפוטווארוש (חלק מרובע 5 של בודפשט) ב-23 בנובמבר 1935, כששר את אחת מאריות-טמינו בחליל הקסם. מ-1936 עד 1939 למד מוזיקה ברומא. האמן שגילה אותו היה זמר האופרה בעל השם העולמי בנימינו ג'ילי. הוא נסע לאמריקה בשל איום מלחמת העולם השנייה. בשנים הראשונות שר בלהקות קטנות בערים שונות. לאחר הופעה מוצלחת בעיר דאלאס, התפקיד הגדול הראשון הגיע בפלסטף, בניצוחו של ארתורו טוסקניני, עם התזמורת הסימפונית של רשת השידור NBC. בשנת 1950 חתם חוזה במטרופוליטן אופרה בניו יורק, שם נחשב לטנור המועסק ביותר במשך תקופה ארוכה.

קארלי לימד בבית הספר למוזיקה במנהטן במשך עשרות שנים. הוא לא יכול היה להגיע לארץ הולדתו בשנות ה-50, אבל מ-1960 הוא שוב היה בבודפשט. לפני שנים, הייתה לו סדרת תוכניות ברדיו ההונגרי שעורר עניין רב בנושא "ההיסטוריה של האופרה".

## תפקידיו

## אוטוביוגרפיה
* דרכי למטרופוליטן ; ערכה. ז'וז'ה שרלוש; ב"הוצאת מוזיקה", 1979 

## לקריאה נוספת
* מאמר על מותו באתר Origo.hu

## קישורים חיצוניים

## הערות שוליים

קטגוריה:זמרי אופרה יהודים הונגרים
קטגוריה:אמריקאים ממוצא הונגרי
קטגוריה:בוגרי האקדמיה למוזיקה ע"ש פרנץ ליסט
קטגוריה:בודפשט: אישים
קטגוריה:יהדות בודפשט
קטגוריה:בוגרי אוניברסיטת אטווש לוראנד בודפשט
קטגוריה:מהגרים מהונגריה לארצות הברית
קטגוריה:זמרי אופרה יהודים אמריקאים
קטגוריה:הונגרים שנולדו ב-1915
קטגוריה:אמריקאים שנפטרו ב-1999
קרב מיקולאייב

**הקרב על מיקולאייב** הוא קרב שהחל ב-26 בפברואר 2022 כחלק מהמתקפה של חרסון במהלך הפלישה הרוסית לאוקראינה.

מיקולאיב היא עיר בניית ספינות חשובה מבחינה אסטרטגית השוכנת לחוף הים השחור. אם רוסיה הייתה מנסה נחיתה אמפיבית כדי לכבוש את אודסה, בעלת נמל הים השחור הגדול באוקראינה ונכס אסטרטגי מרכזי, היא תצטרך נתיב אספקה מחרסון. על מנת להגיע לאודסה ממזרח, הצבא הרוסי יצטרך לחצות את נהר הבוג הדרומי, ובמיקולאיב היה הגשר הראשון במעלה הנהר שיכול היה לספק נקודת מעבר בת קיימא.

## הקרב
בשעות אחר הצהריים של 26 בפברואר 2022 הצליחו 12 טנקים רוסיים לפרוץ בקאחובקה בדנייפר והחלו לנוע לכיוון מיקולאייב. ויטלי קים, מושל מחוז מיקולאייב, הצהיר שיש לעיר 5 שעות להתכונן. כמו כן הוכנו כוחות ארטילריה ויחידות נוספות.

בסביבות השעה 18:52 נראו טנקים בפאתי העיר, וראש העיר הורה לאזרחים להישאר בבית ורחוק ככל האפשר מחלונות. זמן קצר לאחר מכן, כוחות נכנסו לעיר וקרב על הבוג הדרומי פרץ כעשר דקות לאחר מכן. על פי כמה דיווחים, טנקים "עברו בעיר". כוחות רוסים השתלטו גם על גן החיות מיקולאייב. לאחר כשלוש שעות של לחימה, הכוחות הרוסיים גורשו על ידי כוחות אוקראיניים, ובעוד כמה טנקים רוסיים עקפו את העיר, הלחימה בעיר נמשכה. קרבות נרחבים נרשמו ב-Корабельний район (Миколаїв), ברחוב סלובידסקה 6 ובשדרה המרכזית.

בשעות הבוקר המוקדמות של 27 בפברואר, גורמים רשמיים אוקראיניים טענו כי הכוחות הרוסיים גורשו לחלוטין מהעיר, ואילו קים פרסם בטלגרם, "מיקולאייב הוא שלנו! תהילה לאוקראינה!" (**Миколаїв наш! Слава України!**). כמה חיילים רוסים נתפסו. העיר ספגה נזק רב.

במהלך הקרב, על מנת לשרוף אותם באמצעות בקבוקי תבערה ולנסות להאט את הכוחות הרוסיים למקרה שייכנסו לעיר בעוד כוחות אוקראינים מכוונים את הטנקים שלהם.

הכוחות האוקראיניים הדפו את הכוחות הרוסיים במהלך החצי הראשון של מרץ. במקביל הכוחות ותושבי העיר התמודדו עם ירי טילים מצד הרוסים על העיר.

ממשלת אוקראינה טענה שהיא יזמה מתקפת נגד באמצע מרץ.

ב-18 במרץ, על פי הדיווחים, כוחות אוקראינים פרצו דרך קווים רוסים במיקולאייב, ודחפו אותם בחזרה לתוך מחוז חרסון.

מושל האזור אמר כי כמה כוחות רוסים נדחקו בחזרה לחרסון וכי צבאות מוסקבה פנו להפגיז את העיר ללא הבחנה, ופגעו במרכזים אזרחיים.

ב-8 באפריל טענה אוקראינה ש"כמעט לא" נותרו כוחות רוסים באזור מיקולאיב. במקביל הוצהר כי הכוחות הרוסיים המשיכו להפגיז את מיקולאייב.

בעיר הוטל פעמים רבות עוצר ונאכפה גם האפלה מוחלטת. החל מאמצע אפריל העיר סבלה ממצוקת מים לאחר שניזוק הצינור אשר הוביל מים לעיר.

פרבריה הדרומיים של מיקולאייב היו במרחק של עשרה קילומטרים מהכוחות הרוסיים הקדמיים וכ-30 קילומטרים מהעיר חרסון, שנכבשה על ידי צבא רוסיה.

## קישורים חיצוניים

## הערות שוליים

קטגוריה:הסכסוך האוקראיני-רוסי
מיקולאייב
קטגוריה:מחוז מיקולאייב
קטגוריה:מיקולאייב
סמטת המלאכים

**סמטת המלאכים** (באוקראינית: **Алея ангелів**) היא אנדרטה בדונצק, אוקראינה שנבתה לזכרם של ילדי דונבאס שנהרגו במהלך המלחמה בדונבאס.
## המבנה
בכניסה למתחם ההנצחה נמצאת קשת המעוטרת בעיטורי מתכת דמויי ורדים (המסמלים את העיר דונייצק) השזורים בין תרמילי פגזים וכדורי מקלעים (המסמלים את למלחמה) וכן יונים, שהן סמל השלום. מתחת לקשת מונח לוח גרניט עם השמות לפי הסדר האלפביתי והגילאים של הילדים שנהרגו. שניים מהילדים היו בני פחות משנה. מידות הקשת: גובה 2.5 מטרים ורוחב 2 מטרים.

הלוח ב"סמטת המלאכים" הותקן ב-3 במאי 2015 ובתאריך 5 במאי 2015 הוא נחשף לציבור הרחב. הקשת והלוח עם שמות הילדים הותקנו באוגוסט 2015. בשנת 2018 דיווח UNICEF אוקראינה בטוויטר כי 149 ילדים נהרגו או נפצעו ממוקשים במהלך המלחמה.

ב-1 ביוני 2017 הוקמה האנדרטה לילדי דונבאס ליד הקשת המעוטרת ולוח השמות. האנדרטה נוצרה על ידי הפסל הרוסי דניס סלזנב. הדגם לאנדרטה היה הילד קיריל סידריוק בן ה-12 (29 בספטמבר 2001 – 29 באוגוסט 2014), שנהרג בעת שהגן בגופו על אחותו.

מדי שנה, ביום הילד הבינלאומי, המצוין ב-1 ביוני, מתקיימות באנדרטה עצרות הנחת פרחים ותפילה לזכר ילדי דונבאס שנפלו.


Donetsk's children Monument .jpg|אנדרטת ילדי דונבס שנהרגו במלחמה.
Lane of Angels in Komsomol's park in Donetsk (03).jpg|לוח הזיכרון.
קובץ:2015-11-18. Аллея ангелов в Донецке 03.jpg|לוח השמות של הילדים שנהרגו.


## קישורים חיצוניים

## הערות שוליים

קטגוריה:ילדים במלחמה
קטגוריה:אירופה: אנדרטאות
קטגוריה:דונצק
קרב אוחטירקה

**הקרב על אוחטירקה** הוא קרב שהחל ב-24 בפברואר 2022, במהלך הפלישה הרוסית לאוקראינה, כחלק מהמתקפה בצפון מזרח אוקראינה.

הצבא הרוסי ניסה להיכנס לאוחטירקה אך נכשל מספר פעמים. הוא כבש את טרוסטיאנץ הסמוכה אך נהדף בסוף מרץ 2022.

## הקרב
ב-24 בפברואר, כוחות רוסים נכנסו למחוז סומי, סמוך לערים סומי, שוסטקה ואוחטירקה. הלחימה החלה בשעה 7:30 בפאתי העיר לכיוון Velyka Pysarivka.

ב-25 בפברואר, טילי BM-27 Uragan פגעו בבית ספר באוחטירקה.כתוצאה מפגיעה של טיל בבית ספר נהרגו 9 חיילים אוקראינים ונפצעו עוד 19.

ב-27 בפברואר, בטרוסטיאנץ הסמוכה, כוחות אוקראינים חיסלו טנקים רוסיים שניסו לכבוש את העיר. ראש העיר טרוסטיאנץ, יורי וובה, אמר, "רוסים, ברוכים הבאים לגיהנום! אתם, לא אוקראינה! טרוסטיאנץ, ובכל רחבי אוקראינה! אנחנו ננצח!".

ב-28 בפברואר, כוחות רוסים הפציצו והרסו מחסן נפט באוחטירקה.

לאחר לחימה, העיר נכבשה על ידי כוחות רוסים ב-1 במרץ. המפקדה הצבאית הרוסי הוקמה בתחנת הרכבת המרכזית של העיירה. דווח על הוצאות להורג של אזרחים ועינויים על ידי כוחות רוסים החלו בתחילת מרץ.

בשעות הבוקר המוקדמות ב-10 במרץ, הצהיר מושל מחוז סומי ז'יביצקי כי העיר אוחטירקה הופצצה ללא הרף, ונהרסו את התשתית של העיר לרבות מערכת הביוב ורשת אספקת המים.

ב-26 במרץ, דווח כי טרוסטיאנץ נלקחה בחזרה על ידי הכוחות האוקראינים. השתלטות זו שיבשה את נתיבי התקשורת והאספקה הרוסיים. עד 26 במרץ נסוגו הכוחות הרוסיים מאוחטירקה.

## קישורים חיצוניים

## הערות שוליים

קטגוריה:הסכסוך האוקראיני-רוסי
אוחטירקה
קטגוריה:מחוז סומי
גבריאל דארקו

**גבריאל דארקו** (באנגלית: **Gabriel Darku**; נולד ב-25 במרץ 1995) הוא שחקן קנדי.

## ביוגרפיה
דארקו נולד בסנט ג'ון, קנדה. משפחתו עברה לילונייף. שם הוא עבד בסניף מקדונלד'ס בעיר. בשנת 2012, כשהיה בגיל 17, הוא נבחר לצד שישה עובדים נוספים של מקדונלד'ס להופיע בפרסומת לזכיינית שעוררה את העניין שלו במשחק. הוא למד בבית הספר לקולנוע בטורונטו, וסיים את לימודיו ב-2015.

## קריירה
לאחר שסיים את לימודיו הופיע דארקו בפרק במיני סדרה, "Heroes Reborn: Dark Matters". שנה לאחר מכן הופיע בקומדיית המצבים, "מייק איט פופ", במותחן הטלוויזיוני קצר הימים, "עדי ראייה" ובפרק בסדרת הטלוויזיה "ציידי הצללים" עליו חזר בפרק עונה השנייה בשנת 2017.
בשנת 2017 הופיע בפרק בסדרה "עיניים פרטיות" ובתפקיד חוזר בסדרת הטלוויזיה "Save Room for Dessert".

בשנת 2018 שיחק בתפקיד ראשי לצד טיי ווד בסדרת הטלוויזיה "ריבוט: קוד המגינים". באותה שנה שיחק בסרט הטלוויזיה "Zombie at 17", ובתפקיד חוזר בסדרת הטלוויזיה "אימפולס".

בשנת 2019 התארח בפרק בסדרת הטלוויזיה "אלים אמריקאים".

בשנת 2020 שיחק בתפקיד ראשי בסדרת הטלוויזיה "משפחת אוקטובר" המשודרת בנטפליקס. באותה שנה שיחק בסרט הטלוויזיה "I Will Steal Your Life!", בסרט הטלוויזיה "Imperfect High". ובסרט הטלוויזיה "The Great Christmas Switch".

## קישורים חיצוניים

## הערות שוליים

קטגוריה:שחקני קולנוע וטלוויזיה קנדים
קטגוריה:בוגרי אוניברסיטאות ומכללות בקנדה
קטגוריה:קנדים שנולדו ב-1995
הלילה (תוכנית טלוויזיה)

**הלילה** הייתה תוכנית אירוח וראיונות ישראלית בהנחיית גבי גזית ששודרה ב, בשנים 1990–1993, בשידורי קשת בערוץ 2 בשנים 1993–1997 ושוב לתקופה קצרה בערוץ 2 בשנת 2002.

## היסטוריה
התוכנית עלתה לשידור בסוף 1990 בהנחיית גזית, לאחר שקודם הנחה במשך שנתיים את תוכנית האירוח המרכזית בערוץ הראשון בערבי שישי "סופסופ", לסירוגין עם התוכנית "סיבה למסיבה". זאת בעקבות החלטה של מליאת רשות השידור, ומנהל הטלוויזיה יוסף בראל, לרענן את לוח השידורים.

התוכנית שודרה בימי שלישי במשך כ-50 דקות, אחרי מהדורת "מבט לחדשות" וכללה בדרך כלל ראיונות עם 3 עד 4 אורחים. התוכנית זכתה לאחוזי צפייה גבוהים.

מספר תוכניות של "הלילה" עוררו סערה ציבורית. בין היתר: תוכנית בה נטשה נתיבה בן-יהודה את האולפן באמצע דיון על דן בן אמוץ, תוכנית בה אמר הזמר מאיר אריאל שאין סכנה בשימוש בחשיש, תוכנית שכללה ריאיון עם העבריין טוביה אושרי, תוכנית בה התקוטטו הורים שכולים יהודים וערבים, וכן תוכנית בה אמר חבר הכנסת מאגודת ישראל משה זאב פלדמן שהוא נגד זכות בחירה לנשים.

בפברואר 1992, בוטל שידורה של תוכנית עקב חשש לתעמולת בחירות אסורה, והוחלט שלא לערוך ראיונות פוליטיים עד ל.

עם תחילת השידורים המסחריים בערוץ 2 בשנת 1993, חתם גזית על חוזה עם הזכיינית "שידורי קשת". התוכנית עברה איתו לערוץ 2 ושודרה בימי שישי החל מסוף 1993. התוכנית ידרה משידור בתחילת 1997, לאחר שגזית עבר לשדר תוכנית בוקר במסגרת "שידורי קשת", לאחר שינוי בימי השידור של הזיכיון שלה.

בינואר 2002 החל גזית שוב לשדר את התוכנית בשם "הלילה עם גבי גזית", הפעם במסגרת חברת החדשות של ערוץ 2, תוכנית שהתמקדה בראיונות בנושאים פוליטיים ואירועי השעה. את התוכנית ערך יחד עם גזית העיתונאי ישראל סגל. אולם לאחר חצי שנה הוחלט על הפסקת התוכנית, בגלל תלונות על "נטייתה שמאלה".

## קישורים חיצוניים
* 
* 

;ביקורות
* 
* 
* 

## הערות שוליים

קטגוריה:תוכניות אירוח ישראליות
קטגוריה:תוכניות ראיונות ישראליות
קטגוריה:תוכניות טלוויזיה ישראליות שעלו לשידור בשנת 1990
קטגוריה:הערוץ הראשון: תוכניות וסדרות
מקסים מוחין

**מקסים אנדרייביץ' מוחין** (ברוסית: **Максим Андреевич Мухин**; נולד ב-4 בנובמבר 2001 בטוליאטי שברוסיה) הוא כדורגלן רוסי המשחק בעמדת הקשר האחורי בקבוצת סוצ'י מליגת העל הרוסית ובנבחרת רוסיה.

## קריירת מועדונים
מוחין גדל באקדמיית הכדורגל יורי קונופלב ובמחלקת הנוער של קריליה סובייטוב סמרה. ב-8 בנובמבר 2020 ערך את הופעת הבכורה שלו בלוקומוטיב מוסקבה, בהפסד 5-1 לדינמו מוסקבה במסגרת ליגת העל הרוסית.

ב-28 במאי 2021 חתם על חוזה לחמש עונות בצסק"א מוסקבה מליגת העל הרוסית.

## קריירה בינלאומית
ב-27 במרץ 2021 ערך מוחין את הופעת הבכורה שלו בנבחרת רוסיה, בניצחון 2-1 על נבחרת סלובניה במסגרת מוקדמות מונדיאל 2022. הוא היה חלק מסגל נבחרת רוסיה בטורניר יורו 2020 בשנת 2021, וערך שלוש הופעות בטורניר.

## תארים
;לוקומוטיב מוסקבה
* הגביע הרוסי (1): 2020/2021
* הסופר קאפ הרוסי (1): 2019/2020

## קישורים חיצוניים

## הערות שוליים

קטגוריה:כדורגלנים רוסים
קטגוריה:קשרי כדורגל רוסים
קטגוריה:טוליאטי: כדורגלנים
קטגוריה:כדורגלני לוקומוטיב מוסקבה
קטגוריה:כדורגלני צסק"א מוסקבה
קטגוריה:כדורגלני נבחרת רוסיה
קטגוריה:כדורגלני יורו 2020
קטגוריה:כדורגלני סוצ'י (2018)
קטגוריה:רוסים שנולדו ב-2001
ניק ברומפילד

**ניקולאס (ניק) ברומפילד** (באנגלית: **Nicholas Broomfield**; נולד ב-30 בינואר 1948) הוא במאי סרטי תעודה אנגלי. יצירותיו עוסקות במגוון נושאים: מסרטים על בדרנים ואושיות תרבות, לעבודות פוליטיות דוגמת תיעוד של דרום אפריקה בזמן האפרטהייד ואחריו. ברומפילד עובד על פי רוב עם צוות מינימלי, בו הוא ומקליט את הסאונד בעצמו ונעזר בצלם אחד או שניים. לעיתים קרובות ניתן לראות אותו בסרט הגמור, לרוב כשהוא מחזיק במיקרופון ועם מכשיר ההקלטה סביב צווארו.

## ביוגרפיה
ניק ברומפילד הוא בנו של הצלם מוריס ברומפילד  וסוניה לגוסובה, יהודייה צ'כית. ברומפילד התחנך בפנימייה פרטית לבנים בשם "סידקוט"  הקשורה לאגודת הקווייקרים, בדרום מערב אנגליה. למד משפטים באוניברסיטת קארדיף ומדעי המדינה באוניברסיטת אסקס. לאחר מכן למד קולנוע ב-NFTS  בלונדון. סגנונו המוקדם היה "סינמה וריטה"  ("קולנוע האמת") קונבנציונלי.

## קריירה
אחרי יותר מעשור שבו עבד כקולנוען, ברומפילד שינה את סגנון הקולנוע שלו, והחל להופיע בעצמו על המסך בסרט Chicken Ranch מ-1983. אחרי דיונים בתקציבו וטבעו של הסרט, החליט ברומפילד שישלים את הסרט רק אם יוכל לצלם גם את תהליך הפקתו – הדיונים, הראיונות הכושלים והמבויים הסתומים.

מעבר סגנוני זה הושפע מקשייו של ברומפילד להפיץ את סרטו הקודם, "לילי טומלין", שתיעד את מופע הקומדיה האמריקאי "The Search for Signs of Intelligent Life in the Universe"  בכיכובה של לילי טומלין. זו טענה שהסרט היווה ספוילר לתוכניתה והגישה תביעה לפיצויים על סך 7 מיליון דולר. הסרט הוצג בטלוויזיה אך לא הופץ מעבר לכך.

ברומפילד נודע בסגנון היצירה הרפלקטיבי שלו, וסרטיו עוסקים לא רק בנושא הסרט לכאורה, אלא גם בעשייה עצמה. השפעתו בתחום הקולנוע הדוקומנטרי ניכרת בעבודותיהם של קולנוענים צעירים בתחילת המאה ה-21 כגון מייקל מור, לואי ת'רו ומורגן ספרלוק.

סרטו של ברומפילד Soldier Girls  מ-1981 זכה בפרס BAFTA לסרט תיעודי. הסרט קורט & קורטני , על המוזיקאים האמריקאיים קורט קוביין וקורטני לאב, שנוצר לאחר מותו של קוביין, נבחר ב-1998 להקרנה בפסטיבל סאנדנס, אך ההקרנה בוטלה אחרי שקורטני לאב איימה לתבוע בגלל זכויות היוצרים על השירים.

### קולנוע ישיר
ב-2006 ברומפילד שינה שוב את סגנונו שוב ואימץ טכניקות של מה שהוא כינה כ"קולנוע ישיר": שימוש במי שאינם שחקנים שיגלמו את עצמם בדרמות עם תסריט. הסרט Ghosts  שיצר עבור ערוץ 4 בעקבות אסון מפרץ מורקאם , בו לפחות 21 מהגרים סינים שעבדו באיסוף צדפות טבעו בים. הסרט עזר לגייס קרוב ל-500,000 פאונד כדי לעזור למשפחות הקורבנות.

ב"הקרב על חדיתה"  מ-2007, ברומפילד עבד עם נחתים אמריקאים לשעבר ופליטים עיראקיים כמו גם עם שחקנים ידועים. הסרט צולם ברצף שאפשר לצוות לבנות את הדמויות עם התפתחות העלילה. הוא גם צולם בלוקיישנים אמיתיים, ועם צוות קטן. אף על פי שעבד מתסריט מפורט, ברומפילד נתן לשחקנים לאלתר ולהוסיף דיאלוגים. ברומפילד ביסס את התסריט שלו על מחקר שערך עם נחתים שלחמו באותו יום ועם ראיונות עם ניצולים מהטבח, כמו גם על דו"ח של 6000 עמודים של שירות החקירות הפליליות של הצי. הסרט זכה בפרס "סיגניס"  בסרי לנקה ובפרס צדף הכסף לבמאי הטוב ביותר בפסטיבל סן סבסטיאן בספרד.

## חיים אישיים
לניק שני בנים, ברני וצ'ארלי ברומפילד. בראיון ל-BBC הצהיר ברומפילד כי הוא אינו מאמין באלוהים ואמר: "אני מאמין שיש טוב בחוץ, ואני חושב שיש טוב בכל אחד. כולנו צריכים כנראה לצאת לחפור כדי למצוא אותו."

## קישורים חיצוניים

* 
* 

## הערות שוליים

קטגוריה:במאים בריטים
קטגוריה:אנגלים שנולדו ב-1948
וסילי נבנזיה

**וסילי אלכסייביץ' נבנזיה** (ברוסית: **Василий Алексеевич Небензя**; נולד ב-26 בפברואר 1962) הוא דיפלומט רוסי, הנציג הקבוע הנוכחי של רוסיה באו"ם.

נבנזיה משרת בתפקידו הנוכחי מאז 27 ביולי 2017. קודם לכן שירת כסגן שר החוץ של רוסיה (2013–2017), מנהל המחלקה לשיתוף פעולה הומניטרי במשרד החוץ (2012–2013), ובתפקידים זוטרים יותר. תפקידו הראשון בשירות החוץ הרוסי היה כנספח בשגרירות ברית המועצות בתאילנד, בין השנים 1988–1990.

## קישורים חיצוניים

קטגוריה:סגני שר החוץ הרוסי
קטגוריה:שגרירי ברית המועצות ורוסיה באו"ם
קטגוריה:מעוטרי עיטור ההצטיינות למען המולדת
קטגוריה:מעוטרי עיטור הידידות (רוסיה)
קטגוריה:רוסים שנולדו ב-1962
איוונקיב

**איוונקיב** (באוקראינית: **Іва́нків**) הוא יישוב עירוני במחוז קייב שבאוקראינה, הממוקם על הגדה השמאלית של הנהר טטריב ומונה 10,191 תושבים, נכון ל-2021.

## היסטוריה

במאה ה-15, השטחים שהיו מסביב לאיוונקיב, "זמליה טרודיניבסקה", היו שייכים לבויאר אוליניה יוהנוביץ'. ב-1524, מלך פולין זיגמונט הראשון, מסר את השטחים הללו לטישקו פרוסורה. ב-1589, איוון פרוסקורה הפך לבעלים של השטחים, ובאותה השנה, היישוב הוקם ונקרא על שמו של איוון פרוסקורה. תחילה היישוב נקרא "איווניב" ו-"איווניבקה", אך בהמשך ההיסטוריה צבר את השם "איוונקיב".

במאה ה-17, הייתה מלחמה בין עם אתני טורקי לבין מתיישבי איוונקיב, שבסופה רבים מן האנשים בעיר מתו או נאלצו לעבוד בעבודות כפייה.

### יהדות איוונקיב
יהודים החלו להתיישב בעיר במחצית השנייה של המאה ה-18 והדבר נבע ככל הנראה מהקצאת שטחים ליהודים במסגרת תחום המושב. ב-1865 נבנה בית כנסת בעיר ובשנת ה-1897 52% מהתושבים היו יהודים. בתחילת המאה ה-19 היו בבעלות יהודי העיר שני דוכני מסחר וטחנה. העיר סבלה משריפות תכופות במאה ה-19. שריפה חזקה במיוחד פרצה ב-31 במרץ 1891, והרסה את הישיבות ובתי כנסת. בשנת 1893 קיבלה הקהילה אישור לשחזורם. עד שנת 1900 היו שני בתי כנסת בעיר, שאינם קיימים עוד היום.

בשנת 1913 יהודי העיר ניהלו את רוב המסחר והיו בבעלותם מרבית החנויות: 19 חנויות ירקות, 4 חנויות בגדים, 2 חנויות למצרכים, 4 יצרני ברזל ו-3 חנויות למוצרי עור, זאת בנוסף לטחנה שהעסיקה 29 עובדים. כמו כן הייתה ספרייה יהודית, ביקור חולים ותלמוד תורה.

במהלך מלחמת האזרחים ברוסיה הגיעו הסובייטים ב-1918 לעיר. בשנים 1918–1921 פעלו בסביבה כנופיות אשר התעמתו עם הצבא האדום. במהלך הפשיטות של הכנופיות על העיר והישובים בסביבה, נפגעו גם יהודים והורו להם לשלם סכומי כסף, התנגדות גררה עונשים ו-150 יהודים נורו למוות בבית הכנסת באיוונקיב. במהלך אותן שנים התרחשו בסך הכל 3 פוגרומים במהלכם נהרגו חלק מיהודים ומרביתם ברחו. לאחר הפוגרום השלישי נשארו רק 4 משפחות יהודיות.

לאחר מלחמת האזרחים החלו היהודים לחזור לעיר וב-1939 התגוררו בה 430 יהודים. בערך מחיצתם הספיקו לעזוב עד כיבוש העיר ב-23 באוגוסט 1941 על ידי גרמניה הנאצית. מרבית היהודים שנשארו נרצחו על ידי האיינזצגרופן במהלך ספטמבר 1941. מסוף 1941 נלקחו לאיוונקיב יהודים מהמחוזות הסמוכים ונרצחו בסביבת העיירה. העיר שוחררה על ידי הצבא האדום ב-11 בנובמבר 1943.

בעיר קיים בית קברות יהודי ובו כ-150 קברים.

### מלחמת אוקראינה-רוסיה
ב-27 בפברואר 2022, נטען כי מוזיאון איוונקיב להיסטוריה והיסטוריה מקומית נהרס במהלך קרב איוונקיב, קרב שהתפתח במהלך מלחמת אוקראינה–רוסיה, וכתוצאה מאותו הקרב, 20 ציורים של האמנית מריה פרימצ'נקו נהרסו.

## גאוגרפיה
איוונקיב ממוקמת בין קייב לפריפיאט, כ-68 קילומטרים דרומית לתחנת הכוח הגרעינית צ'רנוביל. בשונה מיישובים אחרים, איוונקיב לא נפגעה מאסון צ'רנוביל.

## קישורים חיצוניים

* 

## הערות שוליים

קטגוריה:מחוז קייב
מסעוד הכהן (פרחי כהונה)

ממוזער|רבי מסעוד הכהן (מימין) לצד תלמידו וחבירו רבי דוד אבן כליפא
**הרב מסעוד הכהן** (ה'תרנ"ג 1893 - כ"ט ניסן ה'תש"י 1950) היה רבה של תמושנת שבאלג'יריה וראש הישיבה בעיר. מחבר שו"ת **פרחי כהונה.**

## תולדות חייו
נולד בתאפילאת שבמרוקו לרבי אליהו הכהן ואמו עזיזה לבית משפחת אדהן. למד בישיבתו של גיסו רבי דוד אביחצירא בעיר. עם פטירת רבו בשנת ה'תר"פ, התפזרו מספר תלמידים לשמש מורי הוראה בערים שונות. רבי מסעוד התבקש לכהן בעיר תמושנת שבאלג'יריה, לאור המלצתו של הרב משה מאיר חי אליקים לאנשי העיר, לבחור את רבי מסעוד לרבם. עם הגיעו לעיר, קירב אליו את רבי דוד אבן כליפא הצעיר ממנו, והקים עמו ישיבה בעיר. לישיבה הועברה ספרייתו התורנית של הרב חיים אלכבאש, רבה הקודם של העיר. הרב מסעוד לימד תלמידים במקום. מבין תלמידי הישיבה נמנה הרב פנחס טבול (רבה של מסקרה).

רבי מסעוד עמד בקשרי מכתבים עם רבנים שונים מצפון אפריקה, כדוגמת רבי דוד הכהן סקלי, רבי יוסף משאש, רבי יחייא אמסלם, הרב משה מאיר חי אליקים, ורבי יצחק אלמליח רבה של תלמסאן.

עקב פנייתם של יהודי אוראן לרבי מסעוד שיכהן אצלם כאב בית הדין, נעתר לבקשתם, ובשנת ה'תש"ד עקר לאוראן. לא ברור אם שימש בפועל כאב בית הדין. ככל הנראה חולי השיתוק שפקד אותו מנע אותו מלכהן בפועל בתפקיד.

נפטר בכ"ט ניסן ה'תש"י, ונקבר באוראן לצד קברו של רבי דוד הכהן סקלי.

### דרכו ההלכתית
התאפיין בהתמודדותו עם שאלות חדשות בעקבות העת החדשה. מבין פסיקותיו, יש לציין את שיטתו המקילה בגיור, במקרה שיהודי חי עם גויה או להפך, והצד היהודי רוצה לגייר את הצד הגוי, שיש לקבלם לגיור. אף שברור שלא ישמרו תורה ומצוות באופן מלא. הוא מבאר את פסיקתו, שיש לגייר בכדי להציל את היהודי שלא יתבולל, ולא יעבור על איסורי עריות שונים. וכן בשביל להציל את זרעו של היהודי שלא יתחלל בגוים. כמו כן היקל בגיורי קטינים, אף על פי שהאם לא רצתה להתגייר.

כמו כן מפורסם בקרב חכמי אלג'יריה, שרבי מסעוד הורה שקטן שהתחנך לתפילין עולה לתורה אף בימי שני וחמישי. ופסקו התקבל אצל חכמי אלג'יריה.

## חיבוריו
***שו"ת פרחי כהונה על ארבעת חלקי השולחן ערוך** נדפס בשנת ה'תש"ח בקזבלנקה.
***לקט תשובות ודרשות** - בכתב יד.

## לקריאה נוספת
* שלמה זלמן מייארה, **ספר גאוני משפחת אביחצירא**, חלק ב עמ' 184–195.

## הערות שוליים

קטגוריה:רבנים אלג'יראים
קטגוריה:ילידי 1893
קטגוריה:נפטרים ב-1967
לורנס אופורי

**לורנס אופורי** (באנגלית: **Lawrence Ofori**; נולד ב-18 ביוני 1998) הוא כדורגלן גנאי המשחק בעמדת הקשר בקאזה פיה מליגת העל הפורטוגלית.

## קריירה
אופורי התחיל את הקריירה שלו באקדמיה לכדורגל מערב אפריקה. בקיץ  אופורי חתם בליישואש מהליגה הפורטוגלית השנייה. ב-12 במאי 2018 ערך את הופעת הבכורה שלו בקבוצה בתיקו 1-1 נגד פמליקאו.

בינואר  הושאל לפיירנסה מליגת העל הפורטוגלית עד לסיום העונה. בקיץ  חתם בפמליקאו.

ב-6 באוקטובר 2020 אופורי הושאל לארוקה. ב-5 בדצמבר 2020 הבקיע את שער הבכורה שלו בקריירה בניצחון 1-2 נגד אוליבריינסה.

ב-3 בפברואר 2022 אופורי הושאל למ.ס. אשדוד מליגת העל עד לסיום העונה.

ב-1 ביולי 2022 הושאל מוריירנסה מהליגה הפורטוגלית השנייה. ב-27 ביוני 2023 לאחר שמוריירנסה עלתה לליגת העל הפורטוגלית, היא החתימה את השחקן על חוזה קבוע לשלוש שנים בקבוצה.

ב-18 בינואר 2026 עזב אופורי את מוריירנסה לאחר שהגיע עם המועדון להסכמה הדדית, וחתם על חוזה לשנה וחצי בקאזה פיה גם היא מליגת העל הפורטוגלית.

## קישורים חיצוניים

## הערות שוליים

קטגוריה:כדורגלנים גנאים
קטגוריה:קשרי כדורגל גנאים
קטגוריה:כדורגלני ליישואש
קטגוריה:כדורגלני פיירנסה
קטגוריה:כדורגלני פמליקאו
קטגוריה:כדורגלני ארוקה
קטגוריה:כדורגלני מועדון ספורט אשדוד
קטגוריה:כדורגלני מוריירנסה
קטגוריה:כדורגלני קאזה פיה א.ק.
קטגוריה:כדורגלנים זרים בישראל
קטגוריה:ספורטאים זרים בפורטוגל
קטגוריה:ספורטאים גנאים בישראל
קטגוריה:גנאים שנולדו ב-1998
מוחמד הנדי

**מוחמד הנדי** (בערבית: **محمد هندي**; נולד ב-29 באוקטובר 1995) הוא כדורגלן ערבי-ישראלי המשחק בעמדת המגן השמאלי במכבי פתח תקווה.

## קריירה
הנדי התחיל את הקריירה שלו במחלקת הנוער של הפועל עכו וכאשר סיים את גיל הנוער חתם בהילאל אל-קודס מליגת העל הפלסטינית במדיה שיחק עונה אחת. בקיץ  חזר לישראל וחתם בהפועל עפולה מהליגה הלאומית. כעבור שנה, חתם במכבי הרצליה עמה ירד בסיום העונה לליגה א'.

ב-27 ביוני 2018 חתם בהפועל אכסאל. ב-17 בדצמבר הבקיע את שער הבכורה שלו בקריירה בהפסד 3-1 להפועל רמת השרון.

ב-12 באוגוסט 2019 הצטרף למ.ס. כפר קאסם.

ב-20 ביולי 2020 חתם במכבי פתח תקווה מליגת העל. ב-25 בנובמבר 2020 הבקיע את שער הבכורה שלו בליגה בניצחון 1-2 נגד בית"ר ירושלים. ב-26 בנובמבר 2021 האריך את חוזהו בקבוצה בשנתיים נוספות.

ב-30 במאי 2024 הבקיע בגמר גביע המדינה בפנדל לזכות קבוצתו מכבי פתח תקווה שניצחה 1-0 את הפועל באר שבע וזכתה בגביע המדינה.

## תארים
;מכבי פתח תקווה
*גביע המדינה: 2023/2024

## קישורים חיצוניים

## הערות שוליים

קטגוריה:כדורגלנים ישראלים
קטגוריה:כדורגלנים ערבים ישראלים
קטגוריה:מגני כדורגל ישראלים
קטגוריה:כדורגלני הילאל אל-קודס
קטגוריה:כדורגלני הפועל עפולה
קטגוריה:כדורגלני מכבי הרצליה
קטגוריה:כדורגלני הפועל אכסאל
קטגוריה:כדורגלני מועדון ספורט כפר קאסם
קטגוריה:כדורגלני מכבי פתח תקווה
קטגוריה:עכו: כדורגלנים
קטגוריה:ישראלים שנולדו ב-1995
כריסטיאן החמישי, רוזן אולדנבורג

**כריסטיאן החמישי, רוזן אולדנבורג** (נקרא לפעמים **כריסטיאן השישי**; בערך 1342 – לאחר 6 באפריל 1399) היה הרוזן השליט של אולדנבורג בשנים 1368–1398.

## ביוגרפיה
כריסטיאן נולד בערך ב-1342 לקונרד הראשון, רוזן אולדנבורג ואינגבורג מבראונשווייג. לאחר שאביו מת ב-1347, הוא שלט באולדנבורג יחד עם אחיו הבכור קונרד השני, ולאחר מותו של קונרד השני ב-1386, עם בנו של האחרון, מוריץ השני.

הוא התחתן עם אגנס מהונשטיין, ובתי המלוכה הדנים של אולדנבורג ושלזוויג-הולשטיין-זונדרבורג-גליקסבורג הם צאצאיו דרך בנו ויורשו דיטריך, רוזן אולדנבורג. דרך הנישואים השושלתיים של צאצאיו, הוא אב קדמון של בתי מלוכה רבים באירופה.

## משפחתו
כריסטיאן התחתן עם אגנס מהונשטיין, ממנה נולדו לו שני בנים:
* כריסטיאן השישי, רוזן אולדנבורג (1378–1423)
* דיטריך, רוזן אולדנבורג (1390–1440)

## אילן יוחסין

## קישורים חיצוניים

קטגוריה:רוזנים גרמנים
קטגוריה:נפטרים במאה ה-14
שיצ'נג (בייג'ינג)

**שִׂיצֶ'נְג** (בסינית: **西城**; בפין-יין: **Xīchéng**) הוא רובע במרכז המחוז העירוני בייג'ינג שבצפון הרפובליקה העממית של סין. בתחום הרובע נמצאים בין היתר גן החיות של בייג'ינג, גני באיהאי, אגם  ואולם הקונצרטים הלאומי. על פי מפקד האוכלוסין משנת 2020, אוכלוסייתו מנתה כ-1.1 מיליון תושבים. הרובע משתרע על פני 50.47 קמ"ר וגובל ברבעים צָ'אוֹיָאנְג ודוֹנְגְצֶ'נְג ממזרח, הָאידְייֵן ממערב ופֶֿנְגְטָאי מדרום.

שיצ'נג משמש כמרכז הפוליטי והמסחרי של בייג'ינג. הרובע קיים במתכונתו הנוכחית כתוצאה מאיחוד עם רובע שׂוֵ'אנְווּ ששכן מדרום לו.

## חלוקה מנהלית
רובע שיצ'נג מחולק לחמישה עשר תתי-רבעים:

## מקומות בולטים
* מוזיאון המדע והטכנולוגיה של סין
* המרכז הלאומי לאמנויות הבמה
* גן החיות של בייג'ינג
* הפלנטריום של בייג'ינג
* אולם הקונצרטים הלאומי
* אזור הקניות 
* מגדלי התוף והפעמון

## גלריית תמונות

NationalGrandTheaterBeijing.jpg|המרכז הלאומי לאמנויות הבמה
Beijing_aquarium_1.JPG|גן החיות של בייג'ינג
Xidan.jpg|אזור הקניות שידאן


## קישורים חיצוניים

* 

## הערות שוליים

קטגוריה:בייג'ינג: רבעים
ג'וזפה קאבו דראגונה

**ג'וזפה קאבו דראגונה** (באיטלקית: **Giuseppe Cavo Dragone**; נולד ב-28 בפברואר 1957) הוא אדמירל איטלקי שכיהן כראש מטה ההגנה (מקביל לרמטכ"ל) של הכוחות המזוינים של איטליה בשנים 2021–2024.

## ביוגרפיה
דראגונה נולד ב-28 בפברואר 1957 וב-1976 נרשם ללימודים באקדמיית הצי האיטלקי. ב-1980 הוא סיים את לימודיו באקדמיה והחל ללמוד בבית ספר לטיסה בארצות הברית. הוא הוסמך כטייס מסוקים, וב-1981 חזר לאיטליה ושימש כטייס בצי האיטלקי. באותה שנה הוא נשלח ללבנון כחלק מכוח יוניפי"ל. ב-1991 הוא מונה למפקד קבוצת מטוסים על נושאת המטוסים "גריבלדי". ב-27 בספטמבר 2002 הוא מונה למפקד נושאת המטוסים גריבלדי. ב-27 באוקטובר 2005 הוא מונה למפקד כוח המטוסים והמסוקים של הצי. ב-13 באוקטובר 2011 מונה למפקד אקדמיית הצי. ב-26 ביוני 2016 מונה למפקד פיקוד המבצעים המיוחדים של הצי. ב-21 ביוני 2019 מונה למפקד הצי. ב-19 באוקטובר 2021 הועלה לדרגת אדמירל, וב-6 בנובמבר של אותה שנה מונה לראש מטה ההגנה (מקביל לרמטכ"ל).

## קישורים חיצוניים

* ג'וזפה קאבו דראגונה, באתר הצי האיטלקי
* ג'וזפה קאבו דראגונה, באתר נאט"ו

קטגוריה:אדמירלים איטלקים
קטגוריה:ראש מטה ההגנה (איטליה)
קטגוריה:איטלקים שנולדו ב-1957
קונסטנטינוס פלורוס

**קונסטנטינוס פלורוס** (ביוונית: **Κωνσταντίνος Φλώρος**; נולד ב-24 ביוני 1961) הוא גנרל יווני שכיהן כראש המטה הכללי של ההגנה הלאומית (מקביל לרמטכ"ל) של הכוחות המזוינים של יוון בשנים 2020–2024.

## ביוגרפיה
פלורוס נולד בכלקיס ב-24 ביוני 1961. הוא למד באקדמיית הצבא היווני והוכשר כמש"ק וכמפקד פלוגה. ב-1986 הוא החל לעבור קורסים של הכוחות המיוחדים של הצבא היווני. ב-1992 הוא נסע לארצות הברית ועבר קורסים מיוחדים בקרוליינה הצפונית. ב-1994 החל לשרת בכוחות המיוחדים היווניים. ב-1997 מונה למפקד גדוד. ב-1999 החל למלא תפקידי מטה שונים, וב-2011 מונה לראש מטה הדיוויזיה הממוכנת ה-16 ושנה לאחר מכן הועבר לפקד על פיקוד המבצעים המיוחדים ה-13. ב-2014 מונה מונה למנהל מבצעי היבשה במטה הכללי. שנה לאחר מכן מונה לראש זרוע המבצעים. ב-14 בינואר 2019 מונה לממלא מקום ראש המטה הכללי של ההגנה הלאומית (מקביל לרמטכ"ל) במקום אוונגלוס אפוסטולקיס. ב-25 בינואר הוא הוחלף בכריסטוס כריסטודולו. פלורוס הועבר לפקד על הארמייה הראשונה. ב-17 בינואר 2020 הועלה פלורוס לדרגת סטרטגוס (מקביל לגנרל) ומונה באופן קבוע לתפקיד ראש המטה הכללי.

ב-12 בינואר 2024 הוחלף בגנרל דימיטריוס חופיס, לשעבר ראש פיקוד הלוחמה המיוחדת שהוקם בפיקודו של פלורוס.

## קישורים חיצוניים

* קונסטנטינוס פלורוס, באתר נאט"ו

קטגוריה:גנרלים יוונים
קטגוריה:מפקדי צבאות סדירים בעת החדשה: אישים
קטגוריה:מעוטרי אות לגיון הכבוד
קטגוריה:יוונים שנולדו ב-1961
קורפוס היגר (דנמרק)

**קורפוס היגר** (בדנית: **Jægerkorpset**) הוא כוח מיוחד של הצבא המלכותי הדני והוא אחת מיחידות הכוחות המיוחדים הבכירות בדנמרק. היחידה מתמחה בלוחמה מיוחדת, סיור מיוחד, לוחמה בטרור ואיסוף מודיעין בתנאי שטח ואקלים קיצוניים, ופועלת במסגרת פיקוד המבצעים המיוחדים של דנמרק.

## היסטוריה
דנמרק הקימה לראשונה כוח יגרים מיוחד כבר בשנת 1785. הכוח עבר גלגולים שונים עד שב-1961 הוקם במתכונתו הנוכחית. במהלך המלחמה הקרה ביצעו חיילי הקורפוס משימות סיור ארוכות טווח במטרה להגן על דנמרק מפלישה אפשרית מצד ברית ורשה. ב-1995 נשלחו חיילי הקורפוס לסרייבו במסגרת מלחמות יוגוסלביה. ב-2002 נפרש הקורפוס באפגניסטן. ב-2013 נהרג יגר מהקורפוס באפגניסטן, והפך בכך לחייל הראשון בתולדות הקורפוס שנהרג בלחימה (למעט ארבעה חיילים שנהרגו בתאונות אימונים).

במהלך כ־25 השנים האחרונות השתתפה היחידה במבצעים מחוץ לדנמרק, בין היתר בעיראק, אפגניסטן, אזורים שונים באפריקה ובמדינות הבלקן, אם כי פרטי הפעילות נותרו ברובם מסווגים.

## קישורים חיצוניים
* 

* מידע על הקורפוס, באתר צבא דנמרק

קטגוריה:כוחות ההגנה של דנמרק: יחידות
קטגוריה:אולבורג
קטגוריה:יחידות עילית
הבריגדה האלפינית טאוריננסה

**הבריגדה האלפינית טאוריננסה** (באיטלקית: **"Brigata alpina "Taurinense**) היא בריגדת אלפיני של צבא איטליה. בסיס היחידה הוא בטורינו ובהתאם לכך סמל היחידה מעוצב בדומה לסמל העיר.

## היסטוריה
הבריגדה הוקמה בטורינו ב-15 באפריל 1952 והייתה בתחילה חלק מהקורפוס השלישי. בצבא האיטלקי, האלפיני הם חיילי עלית מיוחדים המתמחים בלוחמה הררית. ב-1972 הועברה הבריגדה תחת פיקוד הקורפוס הרביעי. הבריגדה הייתה אחראית להגן על גבולות איטליה במקרה של מלחמה כנגד יוגוסלביה. הבריגדה השתתפה במהלך השנים בתפקידי שמירת שלום במספר סכסוכים עולמיים. בין היתר במלחמת המפרץ, מלחמות יוגוסלביה ומלחמת אפגניסטן. 

## קישורים חיצוניים

* 

*  הבריגדה האלפינית טאוריננסה, באתר הצבא האיטלקי

קטגוריה:איטליה: צבא וביטחון
קטגוריה:יחידות הרריות
Forget (שיר של מרינה אנד דה דיימונדס)

**Forget** (בעברית: **לשכוח**) הוא שיר של הזמרת הוולשית מרינה דיאמנדיס, שהייתה ידועה בעבר בשם הבמה מרינה אנד דה דיימונדס. השיר יצא לאור ב-3 במרץ 2015, כסינגל הרביעי מתוך אלבום האולפן השלישי שלה, *[[Froot]]*.

## רקע ופרסום
ב-"Forget", שרה דיאמנדיס על לשכוח את טעויות העבר שלה. השיר הוא הרצועה החמישית באלבום האולפן השלישי של דיאמנדיס, *[[Froot]]*, והוא באורך של ארבע דקות ותשע שניות.

ב-3 במרץ 2015, יצא השיר להורדה דיגיטלית, בתור "ה-Froot של החודש", פרויקט שבמסגרתו פרסמה הזמרת שיר אחד מתוך האלבום בכל חודש, עד לתאריך יציאתו. באותו היום, עלו האקורדים של השיר לאתר הרשמי שלה.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-17 מיליון השמעות.

## וידאו קליפ
את הקליפ לשיר ביים מרקוס לונדקוויסט, שגם ביים את הקליפ לסינגל הקודם, "I'm a Ruin", והוא עלה לערוץ היוטיוב של דיאמנדיס ב-4 במרץ, יום לאחר צאת הסינגל.

## קרדיטים
הקרדיטים שלהלן נלקחו מאתר Genius.

### הקלטה
* מאסטרינג בסטארדלתא אודיו מאסטרינג.

### אנשי צוות
* מרינה דיאמנדיס – שירה, כתיבה, הפקה, קלידים, קולות רקע
* דייוויד קוסטן – הפקה, כלי הקשה, קלידים, הנדסה, תכנות
* ג'ייסון קופר – תופים
* מו האוסלר – הנדסה
* וז קלארק – תכנות, מיקסינג
* ג'יימס אוואי – בס
* לואיס הופקין – מאסטרינג
* אלכס רוברטשאו – גיטרה
* קית' ביילי – גיטרה

## היסטוריית יציאות לאור

## קישורים חיצוניים

## הערות שוליים

קטגוריה:שירי מרינה דיאמנדיס
קטגוריה:שירים באנגלית
קטגוריה:שירים שנכתבו על ידי מרינה דיאמנדיס
קטגוריה:שירי דיסקו
קטגוריה:שירי סינת'-פופ
קטגוריה:סינגלים בהוצאת אטלנטיק רקורדס
ממאדו לום

**ממאדו לום אנדייה** (בצרפתית: **Mamadou Loum N'Diaye**; נולד ב-30 בדצמבר 1996) הוא כדורגלן סנגלי בעמדת הקשר בספורטינג חיחון.

## קריירת מועדונים
לום התחיל את הקריירה שלו בקבוצת הכדורגל המקומית ואקאם ובגיל 19 הצטרף לקבוצת המילואים של ספורטינג בראגה. ב-15 באוגוסט 2015 ערך את הופעת הבכורה שלו בקבוצה במשחק הליגה נגד ז'יל ויסנטה.

ב-30 ביולי 2018, לום הושאל למוריירנסה מליגת העל הפורטוגזית עד לסיום העונה. לעונה. ב-2 בנובמבר הבקיע את שער הבכורה שלו בקבוצה בניצחון 1–3 נגד בנפיקה ליסבון.

בינואר , לום הושאל לפורטו עד לסיום העונה, עם אופציה לרכישה בסיום העונה. בסיום העונה, פורטו רכשה 75% מכרטיס השחקן שלו תמורת 7.75 מיליון אירו. ב-2 בדצמבר 2019 הבקיע את שער הבכורה שלו בקבוצה בניצחון 0–2 נגד פאסוס די פריירה.

ב-23 ביולי 2021, הושאל לדפורטיבו אלאבס מליגת העל הספרדית.

ב-10 באוגוסט 2023 הושאל לא-ראיד מליגת העל הסעודית.

## קריירה בינלאומית
בצעירותו, לום שיחק בנבחרת הצעירה של סנגל. ב-26 במרץ 2019 ערך את הופעת הבכורה שלו בנבחרת הבוגרת במשחק ידידות נגד , שנגמר בניצחון 1–2 לסנגל.

לום היה שותף לזכייה של נבחרת סנגל בגביע אפריקה לאומות 2021.

נכלל בסגל נבחרת סנגל לטורניר מונדיאל 2022.

## תארים
; פורטו
*ליגת העל הפורטוגלית: 
*הגביע הפורטוגלי: 

; סנגל
*גביע אפריקה לאומות: 2021

## קישורים חיצוניים

## הערות שוליים

קטגוריה:כדורגלנים סנגלים
קטגוריה:קשרי כדורגל סנגלים
קטגוריה:כדורגלני מוריירנסה
קטגוריה:כדורגלני פורטו
קטגוריה:כדורגלני דפורטיבו אלאבס
קטגוריה:כדורגלני רדינג
קטגוריה:כדורגלני א-ראיד
קטגוריה:כדורגלני ארוקה
קטגוריה:כדורגלני נבחרת סנגל
קטגוריה:כדורגלני גביע אפריקה לאומות 2021
קטגוריה:כדורגלני מונדיאל 2022
קטגוריה:ספורטאים זרים בפורטוגל
קטגוריה:ספורטאים זרים בספרד
קטגוריה:ספורטאים סנגלים באנגליה
קטגוריה:ספורטאים סנגלים בערב הסעודית
קטגוריה:סנגלים שנולדו ב-1996
קטגוריה:כדורגלני ספורטינג חיחון
אוכף פודגורה

[ממוזער|מפת [רכס סנטינל (אנטארקטיקה)|רכס סנטינל]]
**אוכף פודגורה** (באנגלית: **Podgore Saddle**; בבולגרית: **седловина Подгоре**) הוא אוכף שטוח, המכוסה קרח, בצד המזרחי של רכס סנטינל, בהרי אלזוורת', בארץ אלזוורת' שבאנטארקטיקה.

גובהו של האוכף 2,250 מטרים מעל פני הים.

האוכף מקשר בין רכס טיירי לבין מצוק ברסקין.

האוכף מהווה חלק מקו פרשת הקרחונים בין קרחון פאטון לבין קרחון קרוסוול.

אוכף פודגורה ממוקם 2 קילומטרים מערבית - דרום-מערבית מהר ברסקין;

אוכף פודגורה ממוקם 6.35 קילומטרים צפונית-מזרחית להר טיירי;

האוכף ממוקם 8.4 קילומטרים דרומית-מזרחית מפסגת אוונס.

## היסטוריה
### מיפוי האוכף

האוכף מופה לראשונה על ידי סוקרים אמריקאים בשנת 1961, מיפוי נוסף נערך בשנת 1988.

### מקור השם

האוכף נקרא על שם הכפר של פודגור שבצפון מערב בולגריה.

השם אומץ רשמית ב-7 בדצמבר 2012.

## לקריאה נוספת

* הגאזט האנטארקטי הבולגרי 

## קישורים חיצוניים
* אוכף פודגורה באתר הגאזט האנטארקטי של ממשלת אוסטרליה
* אוכף פודגורה באתר הגאזט האנטארקטי המשווה SCAR של ממשלת אוסטרליה
* תצלום לוויין של אזור האוכף, תוך סימון אתרים נוספים באזור באתר copernix
* תרשים הנוף הנשקף מאוכף פודגורה באתר peakvisor

## הערות שוליים

פודגורה
פודגורה